கேள்வி: கல்பனா தாசு குறித்து விரிவாக சொல்லுங்கள்.
பதில்: கல்பனா தாசு (''Kalpana Dash''-சூலை 7,1966-மே 23,2019) என்பவர் ஓர் இந்திய வழக்கறிஞர் மலையேறுபவரும் ஆவார். எவரெஸ்ட் சிகரத்தில் ஏறிய முதல் ஒடியா மலையேறுபவர் ஆவார். அமெரிக்கா, கனடா மற்றும் நேபாளம் சேர்ந்த ஐந்து உறுப்பினர்களைக் கொண்ட குழுவுடன் 21 மே 2008 அன்று இவர் எவரெஸ்ட் சிகரத்தில் ஏறினார். இதற்கு முன்பு இரண்டு முறை எவரெஸ்ட் சிகரத்தில் ஏற முயன்றார். இதனை 2004ஆம் ஆண்டில் ஒரு முறையும், 2006ஆம் ஆண்டில் ஒருமுறையும் முயன்றார். இம்முறைகளில் மோசமான வானிலை மற்றும் சுகாதார நிலைமைகள் காரணமாகத் தோல்வியடைந்தார்.
கேள்வி: கல்பனா தாசு - மரணம் பற்றி தகவல் சொல்.
பதில்: 23 மே 2019 அன்று, தாசு மீண்டும் மற்ற இரண்டு பேருடன் எவரெஸ்ட்டில் ஏறினார். ஆனால் இறங்கும் போது நோய்வாய்ப்பட்டு எவரெஸ்ட் மலையின் சிகரம் ஒன்றில் இறந்துவிட்டார். இவரது மரணத்திற்குக் காரணம் எவரெஸ்ட் சிகரத்தின் உச்சி அருகே அசாதாரண நெரிசல், கடுமையான வானிலை காரணமாகக் குறுகிய ஏறும் பகுதி ஆகும். நேபாளம் அரசாங்கம் பல நூறு ஏறுபவர்களுக்கு அனுமதி வழங்கியது. நேபாளம், ஐரோப்பா, அமெரிக்கா மற்றும் இந்தியாவைச் சேர்ந்த தாசு போன்ற மூத்த மலையேறுபவர்களில் குறைந்தது 11 பேர் 2019 ஏப்ரல் மற்றும் மே மாதங்களில் இறந்தனர். அமெரிக்காவின் யூட்டா சேர்ந்த டொனால்ட் கேஷ் மற்றும் இந்தியாவைச் சேர்ந்த அஞ்சலி குல்கர்னி ஆகியோர் தாசு இறந்த அதே வாரத்தில் இறந்தவர்களில் அடங்குவர். இவரது உடல் மீட்கப்பட்டது செர்ப்பா வழியாக இந்தியாவுக்குக் கொண்டு வரப்பட்டது.
கேள்வி: கல்பனா தாசு - பயணங்கள் பற்றி நீங்கள் என்ன அறிந்துள்ளீர்கள்?
பதில்: * எவரெசுட்டு சிகரம் - ஆசியாவின் மிக உயர்ந்த சிகரம்-8,848 மீ. 21 மே 2008 * டெனாலி - வட அமெரிக்காவின் மிக உயர்ந்த சிகரம்-6,190 மீ. 15 சூன் 2010 * கொஸ்கியஸ்கோ மலை-ஆத்திரேலியாவின் மிக உயர்ந்த சிகரம்-5,895 மீ. 19 ஏப்ரல் 2012 * கிளிமஞ்சாரோ மலை- ஆப்பிரிக்காவின் மிக உயர்ந்த சிகரம்-5,895 மீ. 9 அக்டோபர் 2014 * அக்கோன்காகுவா - தென்னமெரிக்காவின் மிக உயர்ந்த சிகரம்-6,962 மீ. 16 ஜனவரி 2015 * எல்பிரஸ் மலை - ஐரோப்பாவின் மிக உயர்ந்த சிகரம்-5,642 மீ. 31 சூலை 2015 * வின்சன் மலைத்திரள் - அண்டார்டிக்காவின் மிக உயர்ந்த சிகரம் 2,228 மீ. 23 திசம்பர் 2015 * புன்சாக் ஜெயா - ஓசியானியா மிக உயர்ந்த சிகரம் 4,884 மீ. 12 நவம்பர் 2016 * ஓஜோஸ் டெல் சலாடோ - சிலியின் மிக உயர்ந்த சிகரம் 6,893 மீ. 22 திசம்பர் 2017 * தமவந்த் - ஈரான் மிக உயர்ந்த சிகரம் 5,610 மீ. 20 சூன் 2018 * பைக்கோ டி ஒரிசாபா - மெக்சிக்கோ மிக உயர்ந்த சிகரம் 5,636 மீ. 10 அக்டோபர் 2018